Downloaded from YTS.MX
Official YIFY movies site: YTS.MX
Apa itu realiti, dan apa itu fiksyen?
Kita perlu fikir tentangnya. Kehidupan seolah-olah menipu kita.
Tidakkah anda rasa realiti mungkin satu penipuan yang direka?
Mungkin kita semua hidup dalam mimpi orang lain.
ASHES
Ya!
Terima kasih kerana datang, semua.
Saya sebenarnya tak pandai berucap.
Pada 40 tahun lepas, sewaktu ayah tubuhkan Penerbitan Urkan,
kami ada ramai kawan dan penulis yang dipercayai.
Terdapat ribuan pembaca. Terbitan pertama kami, Samudera Hayat.
Banyak betul kenangan dan idea kita sejak itu, bukan?
Ya.
Tapi tiada orang baca buku lagi sekarang.
Sepanjang pengembaraan ini, isteri tercinta sentiasa ada bersama saya.
Dia orang pertama yang baca buku-buku itu.
Saya percaya gerak hatinya.
Hari ini ulang tahun perkahwinan kami yang kesepuluh.
Gökçe, saya bahagia bersama awak.
Cukuplah setakat itu. Saya gembira kamu datang. Untuk kawan!
Untuk kawan!
Bukan saya saja yang rasa begitu. Orang lain pun…
Ini nasihat saya sebagai kawan. Berhenti tulis tentang hidup awak.
Carilah ilham lain.
Gökçe, tengoklah ini.
Suami awak dah tak suka penulisan saya.
Dia rasa saya patut cari ilham lain. Okey. Apa kata begini?
Saya baca dalam berita tempoh hari.
Seorang tukang jahit di Maltepe, Istanbul,
percaya yang Anna Karenina betul-betul wujud.
Bukan setakat percaya, dia tinggalkan keluarga dan ke Rusia.
- Apa? - Kalau siri atau filem…
- Kita takkan percaya. - Dia percaya!
Masuk ke rumah.
Ambil barang.
Cepatlah, masuk.
Bunuh mereka.
Sentuh benda itu.
ABU
"Abu tidak akan hangus.
Ia merupakan sisa cinta yang terbakar."
"Bagaimana kita hendak tahu andai si dia dari luar dunia kita?
Bagaimana jika dunianya bukan tempat untuk kita?
Bagaimana jika kita terlena…"
Sesiapa yang merenungkan kata-kataku, pasti takdirnya akan terukir semula.
Tamat cerita lama, aku bermula semula.
Selamat pagi, Ceylan.
- Kita tak pesan merah jambu. - Betul.
- Kita pesan biru. - Ya.
Insan yang aku kenal dan pernah menemui diriku,
ada dalam ingatan.
Aku ingat wajah mereka semua.
- Helo. - Selamat datang, Pn. Gökçe.
Terima kasih. Mak?
- Gökçe? - Ya.
Aku meninggalkan semuanya dan menulis babak baharu kehidupan.
Orang boleh menyaksikan kehidupan lamaku.
Sesiapa yang memiliki buku ini akan tahu yang seorang insan bertanggungjawab
atas segala kebetulan itu.
ABU
Aku tidak berani menyebut nama penuhnya. Aku gelar dia "M".
Semua lorong di Balat membawa aku kepadanya.
Sifat agresif M yang dahsyat dan kesenyapannya menarik diriku.
Ada tatu bulatan hayat pada lengan kanannya.
Bayang-bayang burung pada lehernya.
Di sinilah semuanya bermula.
Sebuah kedai roti kecil di Balat.
Dengan rahsia M, kedai roti ini akan menjadi memori
yang mengheret kami ke arah kebingungan.
KEDAI ROTI MÜŞFİKA
Tempat ini berubah menjadi keajaiban kerana abu yang berterbangan.
Hanya aku yang dapat melihatnya.
Abu itu seolah-olah memandu haluanku
dan setiap kali membawaku ke Kedai Roti Müşfika.
KEDAI ROTI MÜŞFİKA
- Selamat pagi, Lale. - Selamat pagi, sayang.
- Apa khabar? - Baik. Kenapa telefon awal pagi begini?
Saya ada tawaran untuk awak.
Inilah tempatnya. Mana pintunya? Sini. Jom.
KEDAI ROTI MÜŞFİKA
- Helo. - Selamat datang.
Terima kasih.
Jangan berdiri saja. Duduklah.
Gökçe, macam mana awak tahu tempat ini?
Dalam buku yang mereka hantar, ada disebut tentang kedai roti ini.
Apa?
Protagonisnya beli simit di sini.
- Seorang lelaki yang digelar "M". - M?
M. Itu gelarannya.
Nama penuhnya tak diberitahu. Dia lelaki yang aneh.
Lelaki yang luar biasa.
Ada tatu yang mendalam maknanya pada leher dan lengannya.
Dia mengubah kehidupan orang yang bertemu dengannya.
- Gökçe, awak okey? - Ya, saya okey.
Awak baca novel. Itu hanya rekaan.
- Rekaan. Awak sedar, bukan? - Tapi kedai roti ini wujud.
- Mungkin lelaki itu pun. Apa masalahnya? - Entah apa-apalah.
Saya tak boleh minum. Sudahlah, sayang.
Jom pergi.
Mari minum kopi di kedai yang elok.
Pergilah. Saya nak jalan-jalan.
Baik. Suka hati awaklah.
M menyimpan semua kisah silamnya di sebuah bengkel kayu.
Abu itu memandu haluan dan membawaku ke kedai ini,
tempat perlindungannya.
Apabila aku menyangka aku telah sesat, abu itu membawaku ke pintunya.
Aku sedar yang aku tiada pilihan selain mengekori M seperti abu itu.
Okey. Saya akan hantar e-mel.
Saya akan hantar sekarang.
- Hai, Pn. Gökçe. - Hai.
En. Kenan ada panggilan penting.
- Sila tunggu di sini. - Baiklah.
- Puan nak minum? - Tak apa. Dah ada.
Ya, betul.
Okey, saya akan tunggu awak hubungi semula.
Baiklah. Semoga dimudahkan.
- Hai. - Hai.
- Pada waktu begini, Gökçe? Ada masalah? - Saya nak minum kopi bersama.
- Siapa jaga butik? - Ceylan. Lagipun, tiada pelanggan.
Baguslah kalau begitu,
tapi saya sibuk hari ini, jadi…
Saya terlupa hantar e-mel.
- Nak saya pergi? - Tak apa.
Saya cuma perlu hantar sesuatu semula.
Uğur Örtün dah tiba.
- Sini atau bilik mesyuarat? - Bilik mesyuarat. Saya akan ke sana.
Baiklah.
Okey.
- Jumpa nanti. - Moga berjaya.
Terima kasih.
Menara rahsia yang tersembunyi ini milik kami berdua.
Ia merupakan tempat para dewa.
Setiap kali, kami melalui jalan berbeza di dalam terowong ini
menuju ke pintu di hujung ke arah langit nan terbentang luas.
Apabila pintu itu dibuka, kami meninggalkan kehidupan hambar
dan memasuki alam lain.
"Selepas memasukinya, masa lalu dilupakan. Semuanya lenyap.
Dialah yang mengiringiku ke langit."
Helo. Selamat datang.
Terima kasih. Dengarnya ada menara di sini. Awak tahu?
Menara? Saya tak tahu pun ada menara.
Okey, saya akan tanya orang lain.
- Assalamualaikum. - Waalaikumussalam.
- Saya nak tiga simit, pak cik. - Helo?
- Tiga simit. - Ya.
Ya, saya baru nak telefon encik.
Ya, encik.
Ya, ada yang tak cukup.
Tak, bukan setakat…
Bukan setakat warna, tapi saiz juga. Jumlahnya tak cukup.
Okey, bawa saja kotak itu. Tak kisah beberapa yang ada.
Saya nak minggu ini juga. Saya kena pergi. Kita berhubung lagi nanti.
Helo?
Encik tukang kayu?
Ya. Boleh saya bantu?
Saya nak tempah cermin untuk butik saya.
- Di mana? - Nişantaşı.
Nişantaşı. Puan ada ukurannya? Rekaan macam mana puan nak?
Saya tiada ukuran. Saya nak cermin dengan bingkai kayu.
- Kami sibuk. Nanti saya buat. - Rekaan biasa saja.
- Puan perlukannya segera? - Tak.
Baiklah.
- Maaf, siapa nama encik? - Ali.
Saya akan tentukan saiznya dan datang semula.
Bila-bila boleh.
Metin Ali Soykan?
Bungkusan untuk encik.
Nombor KP dan tandatangan.
Nah.
- Puan terlupa sesuatu? - Minta nombor telefon.
Metin Ali, bukan?
Orang panggil saya Ali. Tak ramai tahu Metin.
Saya Gökçe. Selamat bertemu.
Saya akan telefon tentang saiz.
Okeykah ruang untuk cermin ini, Ceylan?
Saya tak rasa kita perlukannya, tapi…
Ambil pita pengukur.
Mari ukur ketinggiannya.
Mari tengok. Sampai ke bawah.
Hai, En. Metin.
Ya, ini Gökçe.
Saya telefon untuk beritahu ukurannya.
Ukurannya 80 kali 150. Menegak. Cermin solek.
Okey. Jumpa nanti.
Saya pergi dulu.
Cinta dan perang sama sahaja.
Kedua-duanya bak dua ekor serigala berlaga.
Apabila lelaki dan wanita saling bersatu tubuh,
mereka saling menusuk jiwa masing-masing.
Alangkah ganas, hodoh dan menjijikkan.
Andai M tidak mengajar aku hal sebenar, aku tidak akan menemui kuasaku.
Gökçe?
Sekejap.
Apabila disedari, kebenaran menjadi kebuntuan.
Mampukah hati ini mencintai dua insan?
Hancur hatiku mengetahui yang M telah berkahwin.
Hancur berkecai.
Dengan jiwa yang telah musnah, aku mahu mendatangi ajalku.
Masalahnya, siapa sanggup melakukannya?
Kami ada jenis yang lebih ringkas.
- Ya. - Ini pun mini.
- Warnanya cocok dengan puan. - Lawa.
- Kami ada ini juga. - Ya, cantik.
Selamat datang.
Saya nak ambil barang.
Ini pun cantik.
Ini pula? Cantik juga.
Cantik sangat.
Lawa.
Ceylan, boleh awak tolong?
Ruangnya di dinding itu.
Kami kena alih semua ini, tapi…
Harap ukurannya betul.
Harap betullah.
Aku semakin tertarik kepada M.
Aku asyik terlupa yang dia sudah beristeri.
Dah siap. Puan suka?
Saya suka, tapi…
Puan tak suka?
Ia menghalang laluan. Mungkin kita patut gantung pada dinding.
Cermin ini ada kaki dan dibuat daripada kayu, jadi ia berat.
Dinding tak mampu tampung. Boleh cuba, tapi…
Rasanya lebih elok begitu. Macam mana, Ceylan?
- Terpulanglah, Pn. Gökçe. - Lagi cantik kalau gantung, bukan?
- Saya cabut kakinya. Ambil masa sikit. - Okey.
Tinggi sikit.
Tak, terlalu tinggi. Rendah…
Di tengah. Rendah lagi. Rendah sangat.
Ke kiri sikit.
- Encik tak apa-apa? - Saya okey.
Habis bersepah.
- Tangan encik? - Tak apa.
Pergi beli peroksida dan kasa di farmasi.
- Tak usah. Luka sikit saja. Dah biasa. - Mari duduk.
- Betul. - Okey, duduklah.
- Ini… - Mungkin kita patut tekan.
Di sini, bukan?
Sementara tunggu, mari saya…
Tak sangka cermin itu jatuh daripada bingkai.
Saya cuma ingat dinding tak mampu tampung.
- Tapi ia jatuh. - Saya…
Bingkai itu longgar. Maaflah.
Tak apa. Salah saya. Saya yang berkeras tadi.
- Bingkai itu… - Encik…
Saya akan ketatkan bingkai itu.
Aduhai, leceh betul. Habis bersepah butik puan.
Tak apa. Tiada masalah. Jangan risau. Sikit saja.
Cincin encik tercicir, ya?
Mungkin di situ.
Apa maksud puan?
Cincin encik tiada.
Mungkin kerana saya bujang.
Bujang?
Ya, saya bujang.
Belum berkahwin?
Sayang, ingat apa Kenan cakap?
Awak mungkin takkan terbitkan buku baharu Taner. Rasanya…
Kenapa awak ketawa?
Maaf. Saya teringat sesuatu.
Teringat apa?
Ingat tak buku yang saya pernah sebut itu?
Tukang kayu itu.
Jadi?
Dia datang ke butik saya.
Macam mana dia jumpa?
Saya yang jumpa dia.
Awak cari lelaki yang awak tak kenal?
Saya rasa macam kenal.
Menerusi buku itu.
Bukan semua tangga di dalam menara itu membawa ke langit.
Menara itu suka mempermainkan orang yang tiada pemandu arah
dan terus mengelirukan mereka dalam kegelapan.
Bagi mencari jalan, aku tinggalkan tanda pada setiap dinding dan penjuru.
Satu-satunya bukti hubungan dengan M ialah ukiran pada dinding menara ini.
Mak tak jumpa saya di pintu pun.
Mak tunggu di sini. Loceng berbunyi awal?
Taklah.
Masuk.
Apa yang kamu buat?
Apa yang kamu buat, nak?
Apa kamu buat, sayang?
Kamu senyap-senyap selongkar beg mak, ya?
Tak bolehkah cari benda lain untuk melukis, Ege? Kenapa?
Saya nak main.
Gökçe?
Dia cuma bermain.
Dengan buku yang dihantar kepada kita!
Itu cuma draf.
Apa masalahnya?
Saya belum habis baca.
Mak minta maaf.
Tapi jangan buat lagi, okey?
Saya akan buat lagi.
Cahaya yang M nyalakan menerangi seluruh bandar.
Tiada peraturan di sini.
Adakah orang nampak abu-abu berterbangan tatkala kami bersama?
İlyas, pergi panggil Latif.
- Hai. - Hai. Selamat datang.
Cermin saya dah siap?
Saya belum sempat potong cermin puan. Saya akan potong dan hantar nanti.
Okey. Boleh saja.
Macam mana tangan encik?
Saya bawa teh…
Boleh kita bincang di luar?
Boleh.
Hujan nampaknya.
Beginilah keadaan di sini. Susah nak jangka. Ia akan berhenti.
Ya?
Tak, encik. Kerja saya dah selesai.
Kami hantar dalam keadaan elok. Tanyalah syarikat penghantaran.
Bukan salah kami.
Saya faham pintu itu pecah…
Ada restoran yang sediakan köfte Albania berempah.
- Jom makan köfte di sana. - Okey.
Tolong kira.
- Sedap. - Köfte mereka memang sedap.
Awak membesar di sini?
Saya lahir dan membesar di Balat.
Dunia saya hanyalah di sekeliling bengkel kayu saya.
- Bazar Balat. - Saya pernah ke sana.
- Kedai roti. - Saya pernah pergi.
Sekejap, ya?
Saya tak pernah datang ke sini.
Awak dah datang.
Saya jarang keluar dari sini.
Sebenarnya, tak apalah.
Boleh bawakan roti?
Awak nak cakap apa?
Ceritalah.
Saya tak tinggalkan tempat ini.
Maksud saya…
Dah lama saya tak keluar. Saya cuma datang ke butik awak. Itu saja.
Awak suka dunia luar?
Entahlah.
Jom ke menara itu.
Menara apa?
Saya dengar ada menara yang menghadap bandar.
Tak ramai orang tahu tentangnya.
Habis, macam manalah saya nak tahu?
Saya ingat awak tahu.
Ada orang beritahu awak? Macam mana rupanya? Di mana tempatnya?
Ada orang lain tahu?
Sepatutnya ada.
Mereka tak boleh tengok saya aman.
Saya perlu pergi.
Saya tak boleh habis.
Terima kasih, ya?
Eloklah tangan awak dah pulih.
Jumpa lagi.
- Helo? - Gökçe, awak di mana?
- Dalam perjalanan. - Balik sekarang.
- Ada masalahkah? - Kami tunggu awak.
Itu cuma permainan, bukannya betul-betul.
Pergi ke bilik kamu.
- Kalau macam itu, berilah Game Boy. - Tak boleh. Masuk ke bilik.
Sayang?
- Apa halnya? - Ege bergaduh di sekolah tadi.
Bukan pergaduhan biasa.
Dia gigit telinga budak itu.
Sampai perlu dijahit. Mak dia datang ke sekolah.
Mak dia mengadu tentang Ege.
Pengetua marah. Ada mak ayah lain mengadu juga.
Mereka tak dapat hubungi awak, jadi mereka hubungi saya.
Saya tinggalkan kerja.
Ege bagaimana?
Di sekolah tadi, saya dimaklumkan yang ini bukan kali pertama.
Mereka rasa Ege ada masalah panas baran.
Saya pun buntu. Lale yang bantu. Syukurlah.
- Awak di mana tadi? - Budak itu okey? Boleh kami tolong?
Tak, kami dah bincang dengan keluarga dia.
Kami dah uruskan semuanya tadi.
Jangan risau. Awak tiada di butik.
Awak dari mana, Gökçe?
- Saya ada urusan. - Kenapa tak jawab telefon?
Saya tak dengar.
Tak bolehlah macam itu. Awak kena dengar!
Awak kena dengar.
- Kalau ada apa-apa, telefon. - Okey.
Kenan. Saya sakit perut.
Ini mungkin membantu.
Kenan, tolonglah!
Hai, sayang. Awak akan selesai awal di butik nanti?
Okey, saya akan terus pergi ke restoran. Saya tak boleh jemput awak.
Okey, jumpa di sana malam nanti. Tolong jangan lambat.
Pergi dulu.
- Kita nak tampal pada tingkap lain juga? - Biar saya siapkan ini dulu.
Cantik, bukan?
Cantik. Pada awalnya, saya ragu-ragu tentang warnanya.
Tapi gabungannya nampak cantik.
Apa kata kita tampal pada tingkap di belakang juga?
Boleh.
- Nak saya letak buku ini di belakang? - Beri sini.
Saya tengok sekali lalu. Nampak menarik.
Apa awak cakap? Awak baca?
Tak, saya tak baca. Saya selak-selak saja.
Kenapa awak sentuh barang saya?
Saya cuma nak tengok. Percayalah, saya tak baca pun.
- Sampai mana awak baca? - Saya tengok bahagian awal saja.
Helo.
Saya bawa cermin awak.
Saya akan tampal pada tingkap di belakang.
Awak nak tengok menara itu?
Nak.
Ada satu syarat.
- Awak kenal perempuan itu? - Tak.
Dia pandang kita.
Semakin aku melangkah, semakin laju degup jantungku.
Aku berhenti pada langkah terakhir. Rasa cemas memenuhi diri.
Gerbang ke alam baharu di depan mataku.
Tanganku mengecil dan melembut dalam genggamannya.
Dunia di sebalik pintu itu mungkin lebih indah.
Aku sudah bersedia.
Saya pernah lalu di sini. Saya tahu tempat ini.
- Macam mana? Awak tak pernah datang. - Saya pernah bayangkannya.
Siapa bersama awak?
- Tiada sesiapa. - Hanya saya yang tahu tempat ini.
- Siapa yang lukis lukisan di bawah tadi? - Mungkin awak.
Sekali lagi!
Tingginya kita.
Mana awak tahu tempat ini?
Saya memang tahu.
Mesti awak ada dengar di mana-mana.
Itu syaratnya. Kita dah janji akan berkongsi.
Saya dengar orang cerita di kedai roti itu.
Kedai roti itu, ya?
Saya tahu awak menipu.
Awak takkan percaya.
Percaya apa?
Saya nampak tempat ini.
Seolah-olah menerusi fikiran orang lain.
Macam mimpi.
Maksud awak, ini takdir?
Mungkin.
Perlukah lihat satu tempat untuk tahu tentangnya?
Matahari akan terbenam.
Biarlah.
Saya menantinya.
Awak nak ke mana?
- Berapa buku awak terbitkan musim ini? - Rasanya separuh daripada tahun lepas.
Kami pun tak terbitkan banyak musim ini.
Semuanya kerana penerbitan digital yang semakin berkembang.
- Gembira dapat jumpa. Apa khabar? - Samalah. Terima kasih.
Nikmatilah.
- Terima kasih. - Terima kasih.
Saya datang selepas mesyuarat.
Kita patut telefon En. Cemal.
Baik, saya akan telefon.
Semua dah sampai rasanya.
Saya nak tunjuk satu rahsia.
Sedia?
GRAND HOTEL ISTANBUL
1962 - RESTORAN
Saya menerangi bandar ini.
Apa yang awak buat?
Elok juga pada waktu-waktu sibuk begini.
Isteri awak akan datang, bukan?
Ya, mungkin jalan sesak. Saya minta diri sekejap, ya?
Apa cerita? Kerja macam mana?
- Kami berseronok. - Anak awak okey?
Awak nyalakannya setiap malam?
Bukan setiap malam.
Kalau boleh, saya nak ubah semuanya sekarang.
Diri saya, hidup saya.
Seluruh dunia.
Awak tak nakkah?
Mungkin saya nak.
Mungkin.
Awak dari mana?
Saya dah balik.
Awak dari mana, Gökçe?
Saya ada di sini.
Saya takkan lupakannya.
Saya pun takkan lupa.
Awak mengajuk saya, ya? Jaga sikit perangai awak.
Taklah, saya tak ajuk awak pun.
Awak tak datang ke makan malam.
Awak tak jawab telefon. Awak memalukan saya!
Awak tak malu pun, Kenan.
Awak cuma hampa tiada teman.
Apa?
Kenapa bising? Saya tak boleh tidur.
Tiada apa-apa, nak.
Gökçe, apa halnya?
Mak datang, sayang.
Warna oren cantik untuk puan.
Saya nak biru.
- Baik. - Saya nak tengok itu.
Hai, En. Kenan.
- Hai, Ceylan. Gökçe tiada? - Dia keluar awal.
Boleh saya bantu?
Saya cuma singgah.
Itu hiasan baharu?
Ya. Pn. Gökçe nak ubah suai sikit.
Kami pesan cermin, tapi belum siap. Tukang kayu Balat.
Balat? Kenapa pula?
Saya rasa dia dapat ilham daripada buku yang dia baca.
Buku apa?
Kalau tak silap, tajuknya Abu.
Okey. Jaga diri.
- Pukul berapa Gökçe akan kembali? - Rasanya dia dah balik terus.
Okey. Jaga diri.
- Kenapa awak bersama wanita itu di sini? - Kenapa awak sibuk nak tahu?
Dia tahu awak suami orang?
- Hubungan kita karut. Kita suami isteri? - Ya, atas kertas.
Kalau awak buat hal sebelum kita cerai, saya tahu cara…
Berambus dari sini!
Berambus!
Semua orang tanggung dosanya sendiri.
Sedar sikit kelemahan awak. Jangan melampaui batas.
Apa halnya tadi?
Apa?
Apa yang berlaku tadi?
Tiada apa-apa. Tak penting pun.
Awak kata awak belum berkahwin.
Awak nak menyoal saya? Tentang apa?
Awak yang dah berkahwin, bukan?
- Saya nak penjelasan. - Untuk apa?
- Awak menipu! - Tentang apa? Apa maksud awak?
- Awak kata tak kenal dia! - Siapa?
Kita terserempak dengan dia. Saya tanya, tapi awak kata awak tak kenal!
Awak yang menipu! Awak isteri orang!
Macam mana awak tahu menara itu? Jawab! Saya tak kenal awak. Siapa awak?
Siapa awak?
- Siapa? - Awak pula?
Siapa awak? Saya nak…
Awak siapa?
- Awak siapa? - Saya…
- Awak siapa? - Awak…
- Hei! - Awak siapa? Siapa?
Ayah saya suruh saya kahwini Büşra.
Perniagaan merudum. Dia pula sakit.
Mereka berurus niaga bersama-sama, jadi kami dipaksa berkahwin.
Saya tak pernah meniduri Büşra.
Dia tahu saya tak cinta dia.
Selepas ayah meninggal, saya minta cerai. Dia enggan, lalu pindah. Semua berantakan.
Satu hari, abangnya datang. Dia lari lepas separuh nyawa saya bantai.
Sejak itu, kami tak lagi berhubung.
- Awak belum makan. - Saya tak lapar.
Saya nak Abu. Dah habis baca?
Belum lagi.
Kenapa lama sangat?
Saya kena beri maklum balas. Lebih awal awak pulangkan, lebih bagus.
Santapan terakhir kami bertiga telah meninggalkan sisa pengkhianatan.
M dan R, akhirnya aku berjaya membuatkan kamu bertentang mata.
Kepahitan maut memenuhi tubuhku di meja yang kami susun bersama.
M telah membunuhku.
Dia gagal menyelamatkan aku.
Cinta yang dahulunya mekar kini tinggal abu.
"…memenuhi tubuhku di meja yang kami susun bersama.
M telah membunuhku. Dia gagal menyelamatkan aku."
M bunuh dia.
Semuanya betul-betul berlaku.
Contohnya?
Semuanya. Menara dan kedai roti di Balat itu.
M, Metin, suami orang. Semuanya.
Okey, tapi ini buku. Ia fiksyen.
Semuanya hanya rekaan, bukan?
Orang dan tempat yang ada mungkin kebetulan.
Percayalah, saya melaluinya. Semuanya benar. Saya merasai semuanya.
Saya melalui semuanya.
Ya, tapi kalau semuanya benar, dan wanita itu dah mati,
macam mana dia tulis buku?
Awak tak dengar cakap saya pun.
Awak memeluk seorang lelaki di tengah-tengah Nişantaşı,
di dalam kereta buruk.
Saya nampak.
Kamu belum kahwini penerbit buku itu?
Kenapa kamu tak nak berkahwin?
Berkahwinlah cepat.
Dengarlah nasihat mak.
Percayalah. Kamu akan hidup bahagia.
Saya dah habis baca. Tak berbaloi diterbitkan.
Awak tak suka?
Emosinya terlalu melebih-lebih.
Penamatnya juga membosankan.
Ideanya menarik, tapi penceritaannya hambar.
Kalau awak kenal pengarangnya, saya nak bincang dengan dia.
Nanti saya tanya.
…sebagai balasan, hanya kesedihan…
Dengan jiwa yang musnah…
…memenuhi tubuhku di meja yang kami susun bersama.
ABU
M - TAK BOLEH JUMPA TIGA HARI SIBUK. NANTI TELEFON.
Kami tak jumpa pengarangnya.
- Kenapa? Siapa yang hantar? - Entahlah.
- Kami tengah cari. Kami pun bingung. - Mesti ada orang hantar.
- Takkan jatuh dari langit? - Mungkin bersama buku lain.
Semuanya berdaftar. Setiap buku ada nombor telefon.
Kecuali Abu.
- Syarikat penghantaran, ya? - Ya.
Jadi, tanya semua syarikat penghantaran.
- Baru kita boleh cari. - Baiklah.
Mana Metin?
- Mana Metin? - Siapa?
- Ali. - Bos saya pergi ke pasar Rabu.
- Puan nak saya tunjuk? - Tak usah.
Peniaga barang lama!
Pide panas!
Pide!
Boleh beritahu mereka yang saya dah tak…
Ya, puan?
- Lada, pak cik. - Dah ada.
Nah.
Mari pergi.
Cakaplah apa-apa awak nak cakap.
- Gökçe. - Siapa mereka?
Bukan sesiapa.
Apa yang awak rahsiakan?
Rahsia? Tiada kaitan pun dengan awak. Jangan risau. Ini hal kerja.
Ada berapa wanita semuanya?
Gökçe, apa maksud awak?
Saya nak tahu semuanya tentang diri awak, okey?
Saya bukan sekadar nak memuaskan nafsu.
- Saya tertarik kepada awak. - Jangan biasakan diri.
Tolonglah jangan.
Jangan tinggalkan saya.
Awak nak tinggalkan saya.
Saya dah hilang arah.
Saya tak tinggalkan sesiapa. Saya tak lari atau bersembunyi.
Beginilah.
Saya tak layak untuk membimbing sesiapa.
Gökçe, apa ini?
Bertenang.
Gökçe, apa yang awak buat?
Hei, Gökçe. Ya Tuhan.
Apa masalah awak?
Setiap kali pejam mata…
saya ada di menara itu.
Ia seperti cenuram.
Saya rasa nak menjerit.
Tapi saya tiada suara.
Nama sendiri pun saya tak tahu.
Saya tak tahu nama saya.
Realiti yang saya lalui itu…
Sungguh kabur.
Semuanya bercampur aduk.
Gökçe, apa yang awak buat?
Tekan.
Kami jumpa alamat pengirimnya.
Ia dihantar tahun lepas oleh penghantar yang tak diketahui.
- Reyhan Akkaya tinggal di alamat itu. - Hantar alamatnya.
Baik.
Ya?
Hai. Cik Reyhan, betul?
Saya Kenan Urkan, pemilik Penerbitan Urkan.
Maaf kerana tiba-tiba datang, tapi…
Saya nak bincang tentang buku yang cik hantar.
Maaf. Buku apa?
- Abu. - Saya tak tahu tentang apa-apa buku.
- Mesti encik tersilap. - Ia dihantar dari alamat ini.
Setahun yang lepas.
Cik tinggal seorang diri?
Ya.
Tahun lepas pun cik seorang diri?
Tak. Kakak saya tinggal bersama, tapi…
Boleh saya jumpa kakak cik?
Tak boleh. Dia dah meninggal dunia.
Salam takziah. Maafkan saya.
- Siapa namanya? - Duygu Akkaya. Encik tersilap alamat.
Saya tahu cara kakak cik mati.
- Mungkin dia yang tulis buku itu. - Rasanya bukan.
Ia kisah cinta antara tukang kayu bernama M dan seorang wanita.
Pada penghujung buku itu, dia kata tukang kayu itu akan bunuh dia.
Kalau cik ragu-ragu tentang kematiannya, ia boleh jadi bukti jenayah.
Saya tak ragu-ragu. Saya dah beritahu polis semuanya.
- İlyas, masuk. - Saya boleh ambil yang lain.
Masuk saja.
- Kenapa awak datang? - Bertenang dulu.
Tak boleh. Berani awak datang?
Saya pun tak nak jumpa awak. Tunggu. Ada lelaki datang.
- Siapa? - Entahlah. Duygu…
Jangan sebut atau ingatkan nama itu. Saya nak lupakan dia.
- Dia tulis tentang Balat dan cinta kamu. - Awak nak saya gila?
- Dia tulis tentang kematiannya. - Apa yang awak merepek?
- Jangan ungkit kisah lama. - Kematian dia! Entah apa lagi?
Jangan datang lagi.
Kalau tak,
susah awak nanti.
Kenapa pandang begitu?
Saya dah jumpa pengarangnya.
Seorang wanita.
Namanya Duygu Akkaya.
Sedih betul.
Dia dah meninggal dunia.
Mungkin
ada orang bunuh dia.
Pelik, bukan?
Dia tulis tentang kematiannya.
Dia menjangkakannya.
Pekerja syarikat penerbitan jumpa nombor telefon adiknya.
Ege?
Duygu.
Macam mana dia mati?
Dia dijerut? Dia ditembak? Macam mana?
Saya tak tahu.
Saya harap dia tak terseksa.
Tanyalah sendiri. Ini alamat rumah adiknya.
- Tumpang tanya. Cik tinggal di sini? - Ya.
Saya tekan loceng nombor 10, tapi tiada orang jawab.
Reyhan, ya? Dengarnya dia pindah. Dia berkemas dan tergesa-gesa pergi.
- Cik tahu dia pindah ke mana? - Tak.
Dia ada kakak, ya?
Ada, Duygu. Dia meninggal dunia tahun lepas.
Saya ada dengar. Macam mana dia meninggal?
Ada orang kata dia bunuh diri.
Orang lain kata ada lelaki masuk ke rumah dia pada hari kejadian.
- Assalamualaikum. - Waalaikumussalam.
- Boleh saya bantu? - Saya cari tukang kayu yang bagus.
- Saya dengar tentang awak. - Awak nak apa?
Saya nak rak buku.
Baik. Sekejap, ya?
Boleh saja. Awak nak rak macam mana?
Saya tak nak terlalu besar. Rak buku moden dengan warna kayu.
Okey. Tuliskan ukurannya.
Saya tak kisah harganya. Tolong siapkan secepat mungkin.
Seminggu dari sekarang.
- Lambat sangat. - Ini soal masa, bukan duit.
Saya boleh bina sesuatu dengan barang yang dah ada.
Boleh juga.
- Okey. Ada apa-apa lagi? - Saya akan tuliskan alamatnya.
Kenapa awak ikut saya?
Awak kenal Duygu Akkaya?
- Metin mungkin ada buat jenayah. - Ya, memang pun.
Jenayah besar kerana bersama awak. Ini bukan kali pertama.
Semuanya dicatat di langit.
Awak pun buat jenayah.
Saya tak peduli akan pandangan awak.
Betulkah?
Satu hari nanti, semua akan terima balasan.
Allah Maha Hebat.
Ini amaran pertama dan terakhir saya.
Kalau awak cukup bijak, jangan datang lagi ke kawasan ini.
Susah-susah saja.
Tak apa. Takkan kami nak biar awak lapar?
Awak pernah datang ke sini?
Tak, ini kali pertama.
Kali pertama, ya?
Ya.
Awak ada isteri?
Tiada.
Awak pernah berkahwin?
Pernah.
- Dah bercerai, ya? - Ya, itu cerita lama.
Saya dah lupakannya.
Selamat pulang, sayang. Makan malam dah siap. Kita ada tetamu.
Apa pendapat awak?
Awak tempah cermin untuk butik. Begitulah saya tahu.
Ini isteri saya, Gökçe.
Cantik hasil kerja dia, bukan?
Daging dah masak.
Duduklah dulu. Sekejap lagi saya datang. Dia akan makan bersama.
Saya dah siap. Saya akan kemas dan balik.
Janganlah macam itu. Kami tak boleh biar awak lapar.
Gökçe?
Encik tukang kayu?
Saya letak di sini.
Saya tak perlukannya.
Terima kasih.
Awak suka membaca?
Saya tiada masa.
Itu kerja kami. Gökçe yang banyak membaca.
Betul, Gökçe?
Semua patut membaca.
Buku yang ditulis berabad-abad lepas pun
masih boleh beri kesan kepada seseorang.
Cuba fikir.
Pada zaman dulu,
perempuan tak dibenarkan untuk baca novel cinta.
Kenapa pula?
Supaya mereka tak terbawa-bawa.
Macam Don Quixote.
Dulu, orang keluar ke jalanan dan menganggap diri mereka kesatria.
Makanan sejuk nanti.
Awak pernah dengar tentang fiktofilia?
Taner pernah beritahu kita. Ingat?
Penyakit itu menarik.
Mana Ege?
Dia ada di bilik, sayang. Saya dah hantar makanan. Jangan risau.
Fiktofilia.
Jatuh cinta kepada watak rekaan.
WHO tak anggap ia penyakit,
tapi pada pendapat saya, ia satu masalah yang serius.
Terima kasih jamu saya.
- Selamat malam. - Gökçe jumpa pengarang baharu.
Duygu Akkaya.
Macam mana awak kenal dia? Macam mana awak kenal Duygu?
Duygu pengarang buku ini.
Dia cerita tentang awak dalam buku ini.
Apa maksud awak?
Ini hanya sebuah buku.
Hanya sebuah buku, ya?
Ceritalah.
Mungkin Gökçe nak ceritakan.
Okey, biar saya ceritakan.
Watak utama dalam buku ini ialah M.
Duygu, pengarang buku ini,
jatuh cinta kepada M.
Dia terus mengejar M walaupun dia tahu dia akan mati.
Ini yang membabitkan kau, tukang kayu.
M ialah seorang tukang kayu di Balat.
Dia dah berkahwin.
Dia bertemu Duygu.
Dia buat Duygu jatuh cinta dan taasub kepadanya.
Kemudian, dia meniduri adik Duygu.
Ini cerita siapa?
Ini cerita kau, tukang kayu.
Kaulah M, bukan?
Tunggu sekejap. Apa masalah kau?
- Apa masalah kau? - Ini bahagian yang aku paling suka.
"Satu-satunya insan yang tahu rahsia aku ialah M.
Secebis diri dan darah dagingku, R.
Penipuan mereka berdua merupakan satu pengkhianatan…"
Itu tak benar!
Kau menyemai benih pengkhianatan antara adik-beradik yang menyayangi.
Takdir yang tak disangka-sangka. Kau suka.
Aku dan Reyhan tak mengkhianati Duygu.
Duygu yang taasub kepada aku.
Baiklah, ini pun dusta? Beri sini, Gökçe.
Berilah.
Jumpa pun.
"Santapan terakhir kami bertiga telah meninggalkan sisa pengkhianatan.
M dan R, akhirnya aku berjaya membuatkan kamu bertentang mata."
Kenapa dia buat begitu? Sebab kamu berdua berasmara?
- Jaga mulut! Jangan sampai aku balun kau! - Bukan aku yang cakap, tapi buku itu.
Kau tahu apa-apa selain buku?
Kau tahu tentang dunia luar? Gökçe, beritahu dia.
Sebenarnya, Gökçe tak tahu perkara yang benar dan yang dusta.
Gökçe jumpa kau kerana buku ini.
Dia baca buku ini
dan mahu mengalami ceritanya.
Begitukah cara awak jumpa saya?
Semuanya benar.
Benar? Celaka betul! Hubungan kita hanya permainan bagi awak?
Awak bunuh dia?
Apa?
Kita akan ubah ceritanya sekarang.
Sejarah kau dengan Duygu dan Reyhan,
semua yang Gökçe cuba dapatkan
dan sebarang jejak Gökçe akan kita hapuskan.
Ada satu perkara yang kita tak boleh ubah.
Hakikat bahawa kau telah bunuh Duygu.
Kau tahu berapa kali dia cuba bunuh diri?
Berapa ubat dia makan?
Apa yang terjadi kalau dia tak makan ubat?
- Kau tahu tak? Apa yang kau tahu? - Lepaskan!
Berapa kali dia cuba bunuh diri?
- Lepaskan! - Kau tak kenal Duygu!
Kau langsung tak kenal Duygu!
Kau tak kenal Duygu!
Gökçe, telefon polis!
Apa itu realiti, dan apa itu fiksyen?
Kita perlu fikir tentangnya. Kehidupan seolah-olah menipu kita.
Tidakkah anda rasa realiti mungkin satu penipuan yang direka?
Mungkin kita semua hidup dalam mimpi orang lain.
ABU
Ya. Silakan.
Dia bunuh diri dengan melompat ke depan kereta api.
Awak sengaja menggabungkan watak novel lain dengan watak novel awak?
Ya. Persamaan itu disengajakan.
Tiada penamat yang lebih memberikan kesan daripada Anna Karenina membunuh diri.
Penamat ini merupakan satu penghormatan kepada tokoh pengarang, Tolstoy.
Silakan, encik.
Buku ini lain daripada buku sebelum ini. Bagaimana prosesnya?
Apa sumber ilham awak?
Saya sedar yang saya terlalu banyak menulis tentang diri sendiri.
Satu hari, saya terfikir,
"Taner, cukup-cukuplah. Masa untuk cuba sesuatu yang berbeza.
Berhentilah menulis tentang kehidupan kau sendiri."
Bayangkan kita memasuki fikiran orang lain.
Menyaksikan dunia menerusi mata mereka.
Begitulah Abu terhasil.
Terima kasih. Terima kasih kerana datang.
Terjemahan sari kata oleh M Arrazi Azmi